Huhtikuu 2013

Uusia kiillotustuotteita maalatuille ja lakatuille pinnoille

Norton lanseeraa uuden BearTex-tuotteiden valikoiman, johon kuuluu arkkeja ja rullia, jotka on erityisesti tarkoitettu pohjamaalatuille, maalatuille ja lakatuille pinnoille. Valikoimaan kuuluu myös kiillotustahna.

Uusi BearTex arkki- ja rullavalikoima on erityisesti kehitetty kulmien, muotojen ja taivutettujen pintojen viimeistelyyn ja tuotteita on saatavana useina eri karkeuksina. Arkkeja ja rullia voidaan käyttää mm. puhdistukseen, ruosteenpoistoon, kiillotukseen ja pinnan hienoviimeistelyyn. BearTex-tuotteiden joustavuus takaa valmistajan mukaan erinomaisen viimeistelyjäljen vahingoittamatta maalattuja tai lakattuja pintoja. Arkkeja on saatavilla kahta eri laatua. Hand Pad rei´itetyillä arkeilla on vahvempi rakenne. Thin Flex –viimeistelyarkit ovat ohuempia ja joustavampia, mutta kuitenkin erittäin kestäviä.

Valikoimaan kuuluu myös vesiliukoinen kiillotustahna, Norton Scuff Gel, joka takaa tasaisemman pintaviimeistelyn ja paremman tartuntapohjan lakalle. Kiillotustahna poistaa rasvaa, puhdistaa sekä kiillottaa samanaikaisesti ja se on helppo huuhdella pois.

”Tämän uuden BearTex arkki- ja rullavalikoiman ansiosta maalauksen esivalmistelut sujuvat sekä nopeammin että yksinkertaisemmin – erityisesti yhdessä paremman pinnan tarjoavan kiillotustahnan kanssa”, toteaa Timo Sutinen, Saint-Gobain Abrasives AB:n myyntijohtaja.

Katso myös www.saint-gobain-abrasives.com